Bealach Baltach

Sa bhliain 1989, thit an tAontas Sóivéadach as a chéile, rinneadh athaontú ar an nGearmáin agus tugadh an Cogadh Fuar chun críche.  Ar ócáid stairiúil sna tíortha Bailt ar an 23 Lúnasa 1989, tháinig ‘slabhra daonna’ le cheile, an "Bealach Baltach".  Tháinig dhá mhilliún duine amach ar an tsráid agus iad i ngreim láimhe ar a cheile ó chathair Thaillinn san Eastóin anuas go cathair Riga sa Laitvia agus uaidh sin go cathair Vilnias sa Liotuáin. Éacht iontach a bhí ann, ní raibh an fón póca ná idirlín le fáil ag an am.

Bhí an réabhlóid shíochánta ag an am fite fuaite i sraith imeachtaí ó ghluaiseacht Solidarność sa Pholainn, an Phicnic Phan-Eorpach san Ungáir, Réabhlóid na Veilbhite sa tSeicslóvaic, go dtí an Bealach Baltach. Ar fud lár agus oirthear na hEorpa, chuaigh daoine amach ar na sráideanna chun comhrac go síochánta agus in aontacht ar son an daonlathais.

Sa bhliain 1991, bhain an Laitvia, An Liotuáin agus an Eastóin a neamhspleáchas amach ón Aontas Sóivéadach, ar nós leis na poblachtaí iar-Shóivéadacha eile.

 Féach freisin 
 The Baltic Way - Human Chain Linking Three States in Their Drive for Freedom unesco.org
 Conradh Ribbentrop-Molotov, 23 Lúnasa 1939

 Tagairtí 

Catagóir:Stair na Liotuáine
Catagóir:Stair na hEastóine
Catagóir:Stair na Laitvia
Catagóir:1989
Catagóir:An Cogadh Fuar
Catagóir:Agóidí